CELEX: 62009CN0249
Language: fi
Date: 2009-07-07 00:00:00
Title: Asia C-249/09: Ennakkoratkaisupyyntö, jonka Tartu Ringkonnakohus (Viro) on esittänyt 7.7.2009 — Novo Nordisk AS v. Ravimiamet

12.9.2009   
            
            
               FI
            
            
               Euroopan unionin virallinen lehti
            
            
               C 220/22
            
         Ennakkoratkaisupyyntö, jonka Tartu Ringkonnakohus (Viro) on esittänyt 7.7.2009 — Novo Nordisk AS v. Ravimiamet
   (Asia C-249/09)
   2009/C 220/44
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Ringkonnakohus
   
      Pääasian asianosaiset
   
   
      Kantaja: Novo Nordisk AS
   
      Vastaaja: Ravimiamet
   
      Ennakkoratkaisukysymykset
   
   
               a)
            
            
               Onko ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (1) (sellaisena kuin se on muutettuna ja täydennettynä) 87 artiklan 2 kohtaa tulkittava siten, että sitä sovelletaan myös lääketieteellisistä julkaisuista tai muista tieteellisistä töistä otettuihin lainauksiin, jotka sisältyvät lääkkeen määräämiseen oikeutetuille henkilöille suunnattuun lääkemainokseen?
            
         
               b)
            
            
               Onko ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (sellaisena kuin se on muutettuna ja täydennettynä) 87 artiklan 2 kohtaa tulkittava siten, että siinä kielletään julkaisemasta lääkemainoksessa väitteitä, jotka ovat ristiriidassa tuotteen ominaisuuksista laaditun yhteenvedon kanssa, mutta ei edellytetä, että kaikki lääkemainoksessa esitetyt väitteet sisältyvät tuotteen ominaisuuksista laadittuun yhteenvetoon tai että ne voidaan johtaa yhteenvedon tiedoista?
            
         
      (1)  EYVL L 311, s. 67.